Document ID: 32014D0690

DECIZIA DE PUNERE ÎN APLICARE A COMISIEI
din 30 septembrie 2014
de abrogare a Deciziei 2006/464/CE privind unele măsuri provizorii de urgență destinate evitării introducerii și răspândirii în Comunitate a organismului Dryocosmus kuriphilus Yasumatsu
[notificată cu numărul C(2014) 6566]
(2014/690/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) teza a patra,
întrucât:
(1)
Măsurile stabilite de Decizia 2006/464/CE a Comisiei (2) nu au împiedicat răspândirea organismului Dryocosmus kuriphilus Yasumatsu, așa cum rezultă din sondajele anuale efectuate de către statele membre în conformitate cu decizia respectivă. Aceste anchete arată, de asemenea, că organismul Dryocosmus kuriphilus Yasumatsu este larg răspândit într-o mare parte a zonei UE favorabile dezvoltării sale. În plus, condițiile pentru circulația plantelor receptive prevăzute în Decizia 2006/464/CE nu pot fi întrunite sau nu sunt adecvate pentru o mare parte din teritoriul Uniunii.
(2)
În consecință, Decizia 2006/464/CE ar trebui abrogată.
(3)
Măsurile prevăzute în prezenta decizie sunt conforme cu avizul Comitetului fitosanitar permanent,
ADOPTĂ PREZENTA DECIZIE:
Articolul 1
Decizia 2006/464/CE se abrogă.
Articolul 2
Prezenta decizie se adresează statelor membre.
Adoptată la Bruxelles, 30 septembrie 2014.

Labels: 20
3
6